O‘zbekistonda mahalliy farmatsevtika korxonalari tomonidan ishlab chiqilgan ijtimoiy ahamiyatga molik bo‘lgan dori-darmonlar va tibbiy anjomlar uchun narxlar chegarasi tasdiqlandi. Narxlar ro‘yxati bilan O‘zbekiston xususiylashtirish, monopoliyadan chiqarish va raqobatni rivojlantirish davlat qo‘mitasi saytida tanishish mumkin. O‘zbekiston Respublikasi Prezidentining 2016 yil 31 oktabrdagi qaroriga muvofiq, ushbu narxlar tibbiyot muassasalari va aholini dori-darmonlar va tibbiy anjomlar bilan ta’minlashni nazorat qilish respublika komissiyasi tomonidan belgilanadi. Ro‘yxatga umumiy hisobda 116 ta mahalliy va 227 ta import mahsulotlar kiritilgan. Bundan tashqari, komissiya tender savdolari o‘tkazish uchun ijtimoiy ahamiyatga molik import qilinuvchi dori-darmonlar va tibbiy anjomlar uchun ham belgilangan narx ro‘yxatini ham tasdiqlagan.